CELEX: 62012CA0089
Language: el
Date: 2013-04-25 00:00:00
Title: Υπόθεση C-89/12: Απόφαση του Δικαστηρίου (τέταρτο τμήμα) της 25ης Απριλίου 2013 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Rose Marie Bark κατά Galileo Joint Undertaking, υπό εκκαθάριση [Κοινές επιχειρήσεις — Συμβάσεις με τα μέλη του προσωπικού — Εφαρμοστέο καθεστώς — Κανονισμός (ΕΚ) αριθ. 876/2002]

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/9
            
         Απόφαση του Δικαστηρίου (τέταρτο τμήμα) της 25ης Απριλίου 2013 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Rose Marie Bark κατά Galileo Joint Undertaking, υπό εκκαθάριση
   (Υπόθεση C-89/12) (1)
   
   (Κοινές επιχειρήσεις - Συμβάσεις με τα μέλη του προσωπικού - Εφαρμοστέο καθεστώς - Κανονισμός (ΕΚ) αριθ. 876/2002)
   2013/C 171/15
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie van België
   
      Διάδικοι στην υπόθεση της κύριας δίκης
   
   Rose Marie Bark
   
      κατά
   
   Galileo Joint Undertaking, υπό εκκαθάριση
   
      Αντικείμενο
   
   Αίτηση προδικαστικής αποφάσεως — Hof van Cassatie van België — Ερμηνεία του άρθρου 11, παράγραφος 2, του καταστατικού της κοινής επιχειρήσεως Galileo, το οποίο περιλαμβάνεται σε παράρτημα του κανονισμού (ΕΚ) 876/2002 του Συμβουλίου, της 21ης Μαΐου 2002, για τη δημιουργία της κοινής επιχειρήσεως Galileo (ΕΕ L 138, σ. 1) — Συμβάσεις ορισμένου χρόνου που συνάπτονται με τα μέλη του προσωπικού — Συμβάσεις που πρέπει να συνάπτονται βάσει του «καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων» — Υποχρεωτική εφαρμογή των σχετικών με τους μισθολογικούς όρους διατάξεων του Κανονισμού Υπηρεσιακής Καταστάσεως των υπαλλήλων
   
      Διατακτικό
   
   Το άρθρο 11, παράγραφος 2, του καταστατικού της κοινής επιχειρήσεως Galileo, το οποίο περιλαμβάνεται σε παράρτημα του κανονισμού (ΕΚ) 876/2002 του Συμβουλίου, της 21ης Μαΐου 2002, για τη δημιουργία της κοινής επιχειρήσεως Galileo, όπως τροποποιήθηκε με τον κανονισμό (ΕΚ) 1943/2006 του Συμβουλίου, της 12ης Δεκεμβρίου 2006, έχει την έννοια ότι το Καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων και, ειδικότερα, οι εκεί οριζόμενοι μισθολογικοί όροι δεν έχουν εφαρμογή επί των μελών του προσωπικού της Galileo που έχουν σύμβαση ορισμένου χρόνου.
   
      (1)  ΕΕ C 133 της 5.5.2012.